CELEX: 22006D0919
Language: mt
Date: 2006-10-25 00:00:00
Title: 2006/919/KE: Deċiżjoni Nru 1/2006 tal-Kumitat Konġunt ke-EFTA dwar is-semplifikazzjoni tal-formalitajiet fil-kummerċ tal-merkanzija tal- 25 ta’ Ottubru 2006 li temenda l-Konvenzjoni dwar is-semplifikazzjoni tal-formalitajiet fil-kummerċ tal-merkanzija

31.12.2008   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               577
            
         DEĊIŻJONI Nru 1/2006 TAL-KUMITAT KONĠUNT KE-EFTA DWAR IS-SEMPLIFIKAZZJONI TAL-FORMALITAJIET FIL-KUMMERĊ TAL-MERKANZIJA
   tal-25 ta’ Ottubru 2006
   li temenda l-Konvenzjoni dwar is-semplifikazzjoni tal-formalitajiet fil-kummerċ tal-merkanzija
   (2006/919/KE)
   IL-KUMITAT KONĠUNT,
   Wara li kkunsidra l-Konvenzjoni ta' l-20 ta' Mejju 1987 dwar is-semplifikazzjoni tal-formalitajiet fil-kummerċ tal-merkanzija (1), minn issa “quddiem 'il-Konvenzjoni”, u b'mod partikolari l-Artikolu 11(3)(a) tagħha,
   Billi:
   
               (1)
            
            
               Il-Komunità rrevediet id-dispożizzjonijiet dwar l-użu tad-dokument amministrattiv uniku (DAU) biex tnaqqas il-volum ta' data meħtieġa mill-operaturi ekonomiċi u biex tikkodifika ċertu ammont ta' dik id-data. Dawn l-emendi ma jaffetwawx b'mod fundamentali is-sustanza tal-Konvenzjoni. Madankollu, għandhom isiru xi emendi minuri biex tinżamm il-konsistenza ta' l-arranġamenti legali li jirregolaw l-użu tad-DAU fl-Ewropa.
            
         
               (2)
            
            
               Jidher ukoll li ta' min jerġgħu jiġu ppubblikati il-formoli tad-DAU, li ġew emendati mill-ewwel darbali kienu introdotti.
            
         
               (3)
            
            
               L-Annessi I u II għall-Konvenzjoni għandhom għaldaqstant jiġu emendati,
            
         IDDEĊIEDA KIF ĠEJ:
   Artikolu 1
   1.   L-Anness I għall-Konvenzjoni huwa emendat skond l-Anness A.
   2.   L-Anness II għall-Konvenzjoni huwa emendat skond l-Anness B.
   Artikolu 2
   1.   Din id-Deċiżjoni għandha tidħol fis-seħħ fil-jum ta' l-adozzjoni tagħha.
   2.   Għandha tapplika mill-1 ta’ Jannar 2007.
   
      Magħmul fi Brussell, 25 ta’ Ottubru 2006.
      
         
            Għall-Kumitat Konġunt
         
         
            Il-President
         
         Miroslaw F. ZIELINSKI
      
   
   
      (1)  ĠU L 134, 22.5.1987, p. 2. Konvenzjoni kif emendata l-aħħar bid-Deċiżjoni Nru 2/95 tal-Kumitat Konġunt (ĠU L 117, 14.5.1996, p. 18).
   
      ANNESS A
      L-Appendiċi 1 sa 4 għall-Anness I huma emendati kif ġej:
      
                  1)
               
               
                  Il-kampjuni tad-DAU fl-Appendiċi 1 huma mibdula b'li ġej:
                  
            
                  2)
               
               
                  Il-kampjuni tad-DAU fl-Appendiċi 2 huma mibdula b'li ġej:
                  
            
                  3)
               
               
                  Il-kampjuni tad-DAU fl-Appendiċi 3 huma mibdula b'li ġej:
                  
            
                  4)
               
               
                  Il-kampjun tad-DAU fl-Appendiċi 4 huma mibdula b'li ġej:
                  
            
   
      ANNESS B
      L-Appendiċi 3 ta' l-Anness II huwa emendat kif ġej:
      
                  1)
               
               
                  Fit-Titolu I:
                  
                              (a)
                           
                           
                              l-ewwel inċiż tat-tieni paragrafu tat-Taqsima B tinbidel b'li ġej:
                              
                                          “—
                                       
                                       
                                          formalitajiet ta' l-esportazzjoni: kaxxa 1 (l-ewwel u t-tieni suddiviżjoni), 2, 3, 4, 5, 6, 7, 8, 9, 10, 11, 13, 14, 15, 15a, 15b, 16, 17, 17a, 18, 19, 20, 21, 22, 23, 24, 25, 26, 27, 28, 29, 30, 31, 32, 33, 34a, 34b, 35, 37, 38, 39, 40, 41, 44, 46, 47, 48, 49, 50 u 54.”;
                                       
                                    
                        
                              (b)
                           
                           
                              it-tieni inċiż tat-tieni paragrafu tat-Taqsima B tinbidel b'li ġej:
                              
                                          “—
                                       
                                       
                                          formalitajiet tat-transitu: kaxxi 1 (it-tielet suddviżjoni) 2, 3, 4, 5, 6, 7, 8, 15, 15a, 17, 17a, 18, 19, 21, 25, 26, 27, 30, 31, 32, 33 (l-ewwel suddiviżjoni), 35, 38, 40, 44, 50, 51, 52, 53, 55 u 56.”;
                                       
                                    
                        
            
                  2)
               
               
                  Fit-Titolu II, Taqsima I:
                  
                              (a)
                           
                           
                              in-nota esplikattiva għall-kaxxa 2 tinbidel b'li ġej:
                              “Kaxxa 2: L-esportatur
                              Kaxxa għal użu fakultattiv mill-Partijiet Kontraenti. Niżżel l-isem sħiħ u l-indirizz tal-persuna jew tal-kumpannija kkonċernata. Man-nota esplikattiva l-Partijiet Kontraenti jistgħu iżidu l-ħtieġa li tiġi inkluża referenza għan-numru ta' identifikazzjoni allokat mill-awtoritajiet kompetenti għatl finijiet ta' taxxa, statistika u oħrajn.
                              F'każ ta' konsinni fi gruppi, il-Partijiet Kontraenti jistgħu jipprevedu li tiddaħħal il-kelma ‘varji’ f'din il-kaxxa u li l-lista ta' l-esportaturi tinhemeż mad-dikjarazzjoni.
                              Fil-każ ta' transitu din il-kaxxa hija fakultattiva għall-Partijiet Kontraenti.”;
                           
                        
                              (b)
                           
                           
                              in-nota esplikattiva għall-kaxxa 14 tinbidel b'li ġej:
                              “Kaxxa 14: Dikjarant jew rappreżentant ta' l-esportatur
                              Kaxxa għal użu fakultattiv mill-Partijiet Kontraenti. Niżżel l-isem sħiħ u l-indirizz tal-persuna jew tal-kumpannija kkonċernata skond id-dispożizzjonijiet fis-seħħ.. Fejn id-dikjarant huwa wkoll l-esportatur, niżżel ‘esportatur’. Man-nota esplikattiva l-Partijiet Kontraenti jistgħu iżidu l-ħtieġa li tiġi inkluża referenza għan-numru ta' identifikazzjoni allokat mill-awtoritajiet kompetenti għatl finijiet ta' taxxa, statistika u oħrajn.”;
                           
                        
                              (c)
                           
                           
                              in-nota esplikattiva għall-kaxxa 15 tinbidel b'li ġej:
                              “Kaxxa 15: Pajjiż ta' esportazzjoni
                              Kaxxa għall-użu fakultattiv mill-Partijiet Kontraenti f'każ ta' formalitajiet ta' esportazzjoni iżda obbligatorja meta tiġi applikata l-proċedura ta' transitu.
                              Niżżel l-isem tal-pajjiż li minnu hija esportata l-merkanzija.
                              Fil-kaxxa 15a niżżel il-kodiċi għall-pajjiż ikkonċernat.
                              Il-Kaxxa 15b hija għal użu fakultattiv mill-Partijiet Kontraenti (reġjun li minnu hija esportata l-merkanzija).
                              Il-kaxxa 15b m'għandhiex tintuża għal finijiet ta' transitu.”;
                           
                        
                              (d)
                           
                           
                              in-nota esplikattiva għall-kaxxa 17 tinbidel b'li ġej:
                              “Kaxxa 17: Pajjiż ta' destinazzjoni
                              Niżżel l-isem tal-pajjiż ikkonċernat. Fil-kaxxa 17a niżżel il-kodiċi għal dan il-pajjiż. Il-kaxxa 17b m'għandhiex timtela f'dan l-istadju fil-kummerċ.
                              Il-kaxxa 17b m'għandhiex tintuża għal finijiet ta' transitu.”;
                           
                        
                              (e)
                           
                           
                              in-nota esplikattiva għall-kaxxa 25 tinbidel b'li ġej:
                              “Kaxxa 25: Mod ta' trasport fil-fruntiera
                              Uża l-kodiċijiet fl-Anness III biex tniżżel il-mod tat-trasport li huwa mistenni li jipprovdi l-mezz attiv ta' trasport li fuqu l-merkanzija ser tħalli t-territorji tal-Parti Kontraenti ta' esportazzjoni.
                              Kaxxa għal użu fakultattiv mill-Partijiet Kontraenti f'każ ta' transitu.”;
                           
                        
                              (f)
                           
                           
                              in-nota esplikattiva għall-kaxxa 29 tinbidel b'li ġej:
                              “Kaxxa 29: Uffiċċju ta' ħruġ
                              Kaxxa għal użu fakultattiv mill-Partijiet Kontraenti (niżżel l-uffiċċju doganali li minnu hu maħsub li l-merkanzija tħalli t-territorju tal-Parti Kontraenti kkonċernata).”;
                           
                        
                              (g)
                           
                           
                              in-nota esplikattiva għall-kaxxa 50 tinbidel b'li ġej:
                              “Kaxxa 50: Obbligat prinċipali u rappreżentant awtorizzat, post, data u firma
                              Niżżel l-isem sħiħ (persuna jew kumpannija) u l-indirizz ta' l-obbligat prinċipali, flimkien man-numru ta' identifikazzjoni, jekk ikun hemm, allokat mill-awtoritajiet kompetenti. Fejn adatt, niżżell l-isem sħiħ (persuna jew kumpannija) tar-rappreżentant awtorizzat li jiffirma f'isem l-obbligat prinċipali.
                              Soġġett għal dispożizzjonijiet speċifiċi li għandhom jiġu adottati fir-rigward ta' l-użu ta' sistemi komputerizzati, l-oriġinali tal-firma miktuba bl-idejn tal-persuna kkonċernata għandha tidher fuq il-kopja li għandha tibqa' fl-uffiċċju tat-tluq. Fejn il-persuna kkonċernata hija persuna ġuridika, wara ismu l-firmatarju għandu jżid ismu sħiħ u l-kapaċità li fiha qed jiffirma.
                              Għall-esportazzjoni, id-dikjarant jew ir-rappreżentant tiegħu jista' jniżżel l-isem u l-indirizz ta' persuna stabbilita fid-distrett ta' l-uffiċċju ta' ħruġ li tista' tingħatalu l-Kopja Nru 3 tad-dikjarazzjoni endorsjata mill-istess uffiċċju.”;
                           
                        
                              (h)
                           
                           
                              in-nota esplikattiva għall-kaxxa 51 tinbidel b'li ġej:
                              “Kaxxa 51: Uffiċċji (u pajjiżi) ta' transitu maħsuba
                              Niżżel l-uffiċċju ta' dħul maħsub f'kull Parti Kontraenti li t-territorju tiegħu ser ikun ittransitat waqt it-trasport jew, fejn l-operazzjoni tinvolvi territorju ta' transitu differenti minn dak tal-Partijiet Kontraenti, l-uffiċċju ta' ħruġ li minnu l-mezz tat-trasport ser iħalli t-territorju. L-uffiċċji ta' transitu jidhru fil-lista ta' l-uffiċċji kompetenti għal operazzjonijiet ta' transitu. Niżżel il-kodiċi għall-pajjiż ikkonċernat.”;
                           
                        
            
                  3)
               
               
                  Fit-Titolu II, Taqsima III:
                  
                              (a)
                           
                           
                              in-nota esplikattiva għall-kaxxa 8 tinbidel b'li ġej:
                              “Kaxxa 8: Destinatarju
                              Kaxxa għal użu fakultattiv mill-Partijiet Kontraenti. Niżżel l-isem sħiħ u l-indirizz tal-persuna jew tal-kumpannija kkonċernata. F'każ ta' konsinni fi gruppi, il-Partijiet Kontraenti jistgħu jipprevedu li tiddaħħal il-kelma ‘varji’ f'din il-kaxxa, u li l-lista tad-destinatarji tinhemeż mad-dikjarazzjoni. Man-nota esplikattiva l-Partijiet Kontraenti jistgħu iżidu l-ħtieġa li tiġi inkluża referenza għan-numru ta' identifikazzjoni allokat mill-awtoritajiet kompetenti għatl finijiet ta' taxxa, statistika u oħrajn.”;
                           
                        
                              (b)
                           
                           
                              in-nota esplikattiva għall-kaxxa 14 tinbidel b'li ġej:
                              “Kaxxa 14: Dikjarant jew rappreżentant tad-destinatarju
                              Kaxxa għal użu fakultattiv mill-Partijiet Kontraenti. Niżżel l-isem sħiħ u l-indirizz tal-persuna jew tal-kumpannija kkonċernata skond id-dispożizzjonijiet fis-seħħ.. Fejn id-dikjarant huwa wkoll id-destinatarju, niżżel ‘destinatarju’.
                              Man-nota esplikattiva l-Partijiet Kontraenti jistgħu iżidu l-ħtieġa li tiġi inkluża referenza għan-numru ta' identifikazzjoni allokat mill-awtoritajiet kompetenti għatl finijiet ta' taxxa, statistika u oħrajn.”;
                           
                        
                              (c)
                           
                           
                              in-nota esplikattiva għall-kaxxa 25 tinbidel b'li ġej:
                              “Kaxxa 25: Mod ta' trasport fil-fruntiera
                              Uża l-kodiċijiet fl-Anness III biex tniżżel il-mod tat-trasport li pprovdal-mezz attiv ta' trasport li fuqu l-merkanzija daħlet fit-territorji tal-Parti Kontraenti ta' destinazzjoni.”;
                           
                        
                              (d)
                           
                           
                              in-nota esplikattiva għall-kaxxa 29 tinbidel b'li ġej:
                              “Kaxxa 29: Uffiċċju ta' dħul
                              Kaxxa għal użu fakultattiv mill-Partijiet Kontraenti (niżżel l-uffiċċju doganali li minnu l-merkanzija daħlet fit-territorju tal-Parti Kontraenti kkonċernata).”;
                           
                        
                              (e)
                           
                           
                              in-nota esplikattiva għall-kaxxa 34 tinbidel b'li ġej:
                              “Kaxxa 34: Kodiċi tal-pajjiż ta' oriġini
                              Kaxxa għal użu fakultattiv mill-Partijiet Kontraenti (fil-kaxxa 34a niżżel il-kodiċi għall-pajjiż ta' oriġini, jekk ikun hemm, imsemmi fil-kaxxa 16) Meta fil-kaxxa 16 titniżżel il-kelma ‘varji’, niżżel il-kodiċi li jikkorrispondi għall-pajjiż ta' oriġini ta' l-oġġett ikkonċernat (timliex il-kaxxa 34b).”;
                           
                        
                              (f)
                           
                           
                              in-nota esplikattiva għall-kaxxa 42 tinbidel b'li ġej:
                              “Kaxxa 42: Prezz ta' l-oġġett
                              Kaxxa għal użu fakultattiv mill-Partijiet Kontraenti (niżżel l-ammont inkluż fi kwalunkwe prezz imniżżel fil-kaxxa 22 relatata ma' l-oġġett ikkonċernat.”.